ddrg/super_eurlex huggingface dataset:
(8)

Členské štáty by mali na účely zmiernenia administratívneho zaťaženia a zmenšenia rozsahu chýb používať pre sprístupnenie informácií elektronický internetový nástroj dostupný cez Portál kvality okolitého ovzdušia. Tento nástroj by sa mal používať na kontrolu súladu informácií, kvality údajov a na zhromažďovanie primárnych údajov. Keď sa v tomto rozhodnutí požaduje sprístupnenie informácií v zovšeobecnenej forme, nástroj by mal uskutočňovať takéto zhromažďovanie. Členské štáty by mali byť schopné používať nástroj nezávisle od sprístupňovania informácií o kvalite okolitého ovzdušia pre Komisiu na účely splnenia svojej oznamovacej povinnosti alebo výmeny údajov o kvalite okolitého ovzdušia.
(1)

Rozhodnutím Komisie 2006/923/ES (2) bol schválený finančný príspevok Únie na program opatrení na roky 2006 a 2007, ktoré zaviedlo Portugalsko na kontrolu šírenia Bursaphelenchus xylophilus (Steiner et Buhrer) Nickle et al. (háďatko borovicové) do iných členských štátov. Opatrenia spočívali vo vytvorení bariérovej oblasti bez hostiteľských stromov, ktoré sú prenášačmi háďatka borovicového (ďalej len „vyrúbané pásmo“).
17.

Pokiaľ ide o súčasnú colnú kvótu vzťahujúcu sa na dovoz syrov do Nórska, ktorá predstavuje 4 500 ton, strany sa dohodli, že súčasné spravovanie tejto colnej kvóty založené na historických právach a zásade nových subjektov by sa od roku 2014 malo nahradiť systémom spravovania, ktorý je iný ako systém obchodovania formou aukcie, ako napr. udeľovaním licencií alebo systémom založeným na zásade „kto prv príde, ten prv melie“. Modality takého systému by nórske orgány mali stanoviť po konzultáciách s Európskou komisiou s cieľom dosiahnuť vzájomné porozumenie, aby sa tak zaistilo také spravovanie colných kvót, aby sa dovoz výrobkov mohol uskutočňovať pravidelne a aby sa množstvá, ktorých dovoz sa odsúhlasil, mohli skutočne doviezť. Súčasné spravovanie založené na zozname syrov uvedenom vo výmene listov z 11. apríla 1983 sa zruší. Strany sa dohodli, že na spravovanie novej colnej kvóty vzťahujúcej sa na dovoz syrov do Nórska, ktorá predstavuje 2 700 ton sa uplatní systém obchodovania formou aukcie. Spravovanie formou aukcie sa znova preskúma, ako sa uvádza v predchádzajúcich odsekoch. Posúdia sa najmä vyčerpanie colných kvót a aukčné poplatky. Colné kvóty vzťahujúce sa na dovoz syrov do Európskej únie a Nórska, ktoré predstavujú 7 200 ton, sa uplatňujú na všetky druhy syrov.
(309)

Plán reštrukturalizácie by mal jasne ukázať, že pomoc zostala obmedzená na nevyhnutné minimum. Náklady spojené s reštrukturalizáciou by nemal znášať len štát, ale v maximálnej miere aj tí, ktorí investovali do banky. Inými slovami, banka a jej kapitáloví vlastníci by mali prispieť na reštrukturalizáciu v maximálnej možnej miere vlastnými zdrojmi. Pomoc na reštrukturalizáciu by sa mala obmedziť na pokrytie nákladov, ktoré sú nevyhnutné na obnovenie životaschopnosti. Podnik by preto nemal byť dotovaný z verejných prostriedkov, ktoré by sa mohli použiť na financovanie činností narúšajúcich trh, ktoré nesúvisia s procesom reštrukturalizácie, ako sú napríklad akvizície (120).
(10)

Mal by sa zriadiť dátový portál ako jednotné prístupové miesto k dokumentom k dispozícii na opakované použitie. Navyše je vhodné zahrnúť do dokumentov k dispozícii na opakované použitie výskumné informácie, ktoré generuje Spoločné výskumné centrum. Malo by sa prijať ustanovenie, v ktorom sa zohľadní prechod na strojovo čitateľné formáty. Dôležitým zlepšením vzhľadom na smernicu 2006/291/ES, Euratom je všeobecné sprístupnenie dokumentov Komisie na opakované použitie prostredníctvom otvorenej licencie na opakované použitie alebo jednoduchých vyhlásení o odmietnutí zodpovednosti, bez potreby podávať jednotlivé žiadosti o licencie.
4.4.7.

V tretích krajinách overovateľ popri svojich riadnych povinnostiach vykoná predovšetkým hĺbkovú kontrolu dodržiavania právnych predpisov organizáciou a jej pracoviskami, ktoré sú zahrnuté do postupu registrácie. Preto najmä so zreteľom na obsah článku 13 ods. 2 písm. c) nariadenia o EMAS overovatelia takto skontrolujú, že nie sú dôkazy o nedodržiavaní predpisov v súvislosti so životným prostredím. Overovatelia by mali použiť zistenia orgánov presadzovania práva a mali by sa preto skontaktovať s týmito orgánmi s cieľom získať podrobné informácie o dodržiavaní právnych predpisov. Overovateľ sa o ich dodržiavaní musí uistiť na základe získaných materiálnych dôkazov, napr. písomnej správy od príslušného orgánu presadzovania práva. Ak sa dôkazy o nedodržiavaní predpisov nezistia, environmentálny overovateľ to uvedie vo vyhlásení o overovacej a validačnej činnosti (príloha VII nariadenia o EMAS). Toto vyhlásenie musí podpísať overovateľ. Overovateľ je povinný pomocou zvyčajných audítorských techník, ktoré sa majú použiť v súlade s nariadením o EMAS, overiť dodržiavanie požiadaviek nariadenia o EMAS. S cieľom zabezpečiť rovnakú úroveň kvality registrácie pracovísk v tretej krajine, akú ma registrácia podobných pracovísk v EÚ, by overovateľ mohol zvážiť vykonanie posúdenia rizika.
(5)

Tieto opatrenia by mali byť spravodlivé, ľahko vykonateľné, nediskriminačné, transparentné a mali by byť zamerané na to, aby sa zabezpečilo, že členovia vymenovaní do európskej skupiny náležite plnia svoje povinnosti.
(6)

Preskúmaním sa zistilo, že Kapverdy spĺňajú všetky potrebné požiadavky podľa článkov 8 a 9 nariadenia (ES) č. 732/2008. Osobitné stimulačné opatrenie by sa preto Kapverdám malo udeliť od 1. januára 2012 do 31. decembra 2013 alebo do dátumu stanoveného v nasledujúcom nariadení, podľa toho, čo nastane skôr.
2.

Utajované predpoklady a metodika používané na určenie kritérií zlučiteľnosti s národnou bezpečnosťou a samotné kritériá sú obsiahnuté v týchto dokumentoch: „National Security Compatibility Compliance for GPS and GALILEO Signals in the 1 559-1 610 MHz Band, Part 1, Part 2 and Part 3“ (ďalej len „časť 1“, „časť 2“ a „časť 3“) z 9. júna 2004, vrátane akýchkoľvek budúcich doplnení, zmien alebo úprav týchto dokumentov na základe vzájomnej dohody v súlade s odsekom 6 písm. a) tejto prílohy. Prístup k časti 1, časti 2 a časti 3 majú len Spojené štáty a tie členské štáty, ktoré sú stranami Dohody o všeobecnej bezpečnosti vojenských informácií (General Security of Military Information Agreement; ďalej len „GSOMIA“) alebo Dohody o všeobecnej bezpečnosti informácií (General Security of Information Agreement; ďalej len „GSOIA“) uzavretými so Spojenými štátmi, ktoré sa uplatňujú na prístup k týmto utajovaným dokumentom, ich uchovávanie, používanie a zverejňovanie. V prípade, že sa v budúcnosti medzi Európskym spoločenstvom a Spojenými štátmi uzavrie príslušná dohoda týkajúca sa bezpečnosti informácií, táto dohoda upraví prístup, uchovávanie, používanie a zverejňovanie časti 1, časti 2 a časti 3. Dovtedy bude zástupcom Európskej komisie a pracovníkom Spoločného podniku GALILEO a Európskej vesmírnej agentúry umožnený ústny a vizuálny prístup k časti 2 na účely vykonávania tejto dohody a jej dodržiavania, na základe stanovenej bezpečnostnej previerky členského štátu, ktorý so Spojenými štátmi uzavrel GSOMIA alebo GSOIA, v súlade s národnými bezpečnostnými postupmi a zákonmi tohto členského štátu a v súlade s GSOMIA alebo GSOIA uzavretými so Spojenými štátmi. Zástupcom Európskej komisie a pracovníkom Spoločného podniku GALILEO a Európskej vesmírnej agentúry bude udelený prístup k časti 1 a časti 3 v súlade s platnými bezpečnostnými pravidlami. Utajované informácie budú nepretržite chránené a bude sa s nimi manipulovať len v zariadeniach so zodpovedajúcou bezpečnostnou previerkou zariadenia v súlade s platnými bezpečnostnými postupmi, zákonmi a GSOMIA alebo GSOIA.
2.

za bod 40 (nariadenie Komisie (EÚ) č. 774/2010) sa vkladá: „41. 32009 L 0028: smernica Európskeho parlamentu a Rady č. 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, 5.6.2009, s. 16). Ustanovenia smernice sa na účely tejto dohody vykladajú s týmito úpravami: a) Táto smernica sa neuplatňuje na Lichtenštajnsko. b) Druhá veta článku 3 ods. 1 sa neuplatňuje na štáty EZVO. c) Do článku 4 ods. 2 sa dopĺňa: ‚Nórsko a Island oznámia Dozornému orgánu EZVO svoje národné akčné plány pre energiu z obnoviteľných zdrojov energie najneskôr do šiestich mesiacov po tom, čo nadobudne účinnosť rozhodnutie Spoločného výboru EHP č. …, ktorým sa začleňuje smernica 2009/28/ES.‘ d) Do článku 22 ods. 1 sa dopĺňa: ‚Nórsko a Island predložia správu o pokroku v presadzovaní a využívaní energie z obnoviteľných zdrojov energie do 31. decembra 2013 a potom ju predkladajú každé dva roky. Piata správa, ktorá sa má predložiť do 31. decembra 2021, bude poslednou požadovanou správou.‘ e) Do bodu A v prílohe I sa dopĺňa: Podiel energie z obnoviteľných zdrojov energie na hrubej konečnej energetickej spotrebe v roku 2005 (S2005) Cieľ týkajúci sa podielu energie z obnoviteľných zdrojov energie na hrubej konečnej energetickej spotrebe v roku 2020 (S2020) ‚Island 55,0 % 64 % Nórsko 58,2 % 67,5 %‘ “
(7)

Referenčné laboratórium EÚ pre zdravie včiel na žiadosť Komisie vypracovalo technický dokument s názvom Základy pilotného projektu dohľadu v súvislosti so stratami na kolóniách včiel (Basis for a pilot surveillance project on honey bee colony losses) (k dispozícii na http://ec.europa.eu/food/animal/liveanimals/bees/bee_health_en.htm), ktorým sa členským štátom poskytujú usmernenia na vypracovanie ich štúdií dohľadu.
(4)

Komisia dostala od strán uvedených ďalej v tabuľke 1 všetky informácie potrebné na to, aby bolo možné rozhodnúť, či sú ich žiadosti prijateľné. Týmto stranám sa už udelilo pozastavenie s účinkom odo dňa, keď bola Komisii doručená prvá úplná žiadosť. Na základe týchto informácií dospela Komisia k zisteniu, že žiadosti, ktoré predložili strany uvedené ďalej v tabuľke 1, sú podľa článku 4 ods. 1 nariadenia o oslobodení prijateľné. Tabuľka 1 Názov Adresa Krajina Doplnkový kód TARIC Blue Factory Team S.L. CL Torres y Villaroel 6, Elche Parque Industrial, 03320 Alicante Španielsko A984 CODE X Sp. z o.o. Olszanka 109, 33-386 Podegrodzie Poľsko A966 JETLANE SAS (pôvodne JET’LEAN SAS) 4, boulevard de Mons, 59650 Villeneuve-d’Ascq Francúzsko A968 Kwasny & Diekhöner GmbH Herforder Strasse 331, 33609 Bielefeld Nemecko A993 Maxtec Ltd. 1 Golyamokonarsko shose Str., 4204 Tsaratsovo, Plovdiv Bulharsko A991 Metelli di Staffoni Mario & C.S.A.S. Via Trento 68, 25030 Trenzano (BS) Taliansko A979 Müller GmbH Riedlerweg 7, 8054 Graz Rakúsko A978 (pôvodne A977) Unicykel AB Aröds Industriväg 14, 422 43 Hisings Backa Švédsko A967
Na skríning promótora 35S CAMV (mozaikový vírus karfiolu) a terminátora NOS (nopalín syntázy) z Agrobacterium tumefaciens.

ISO 21570: 2005 Metódy analýzy na stanovenie geneticky modifikovaných organizmov a z nich vyrobených výrobkov – kvantitatívne metódy na báze nukleových kyselín. Príloha B1.

H.-U. Waiblinger et al., (2008) „Validation and collaborative study of a P35S and T-nos duplex real-time screening method to detect genetically modified organisms in food products“ Eur. Food Res. and Technol., Zväzok 226, 1221-1228.

E. Barbau-Piednoir et al., (2010) „SYBR®Green qPCR screening methods for the presence of ‚35S promoter‘ a ‚NOS terminator‘ elements in food and feed products“ Eur. Food Res. and Technol Volume 230, 383-393.

Reiting R, Broll H, Waiblinger HU, Grohmann L (2007) Collaborative study of a T-nos real-time PCR method for screening of genetically modified organisms in food products. J Verbr Lebensm 2:116–121.
(4)

Írsko podalo 9. júna 2010 žiadosť o mobilizáciu EGF v súvislosti s prepúšťaním v 1 560 podnikoch, ktoré podľa klasifikácie NACE Revision 2 pôsobia v rámci divízie 43 (Špecializované stavebné práce) v regiónoch na úrovni NUTS II Border, Midlands and Western (IE01) a Southern and Eastern (IE02) v Írsku, a do 17. júna 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 21 664 148 EUR.
(4)

Írsko podalo 9. júna 2010 žiadosť o mobilizáciu EGF v súvislosti s prepúšťaním v 230 podnikoch, ktoré podľa klasifikácie NACE Revision 2 pôsobia v rámci divízie 71 (Architektonické a inžinierske činnosti; technické testovanie a analýzy) v regiónoch na úrovni NUTS II Border, Midlands and Western (IE01) a Southern and Eastern (IE02), a do 17. júna 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 387 819 EUR.
(4)

Írsko podalo 9. júna 2010 žiadosť o mobilizáciu EGF v súvislosti s prepustením pracovníkov z 1 482 podnikov, ktoré podľa klasifikácie NACE Revision 2 pôsobia v rámci divízie 41 („Výstavba budov“) v regiónoch na úrovni NUTS II Border, Midlands and Western (IE01) a Southern and Eastern (IE02), a do 17. júna 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 12 689 838 EUR.
(5)

Podľa rezolúcie 128 by sa malo použitie kapitálu EBOR monitorovať podľa štvrtého preskúmania kapitálových zdrojov (fourth Capital Resources Review – CRR4) na obdobie rokov 2011 – 2015 (ďalej len „obdobie CRR4“). Rada guvernérov EBOR by mohla v roku 2015 v rámci CRR4 rozhodnúť, že časť nepoužitého kapitálu splatného na požiadanie by sa za špecifických podmienok, ktoré sa dohodnú v roku 2015, mohla umoriť. Rada guvernérov EBOR sa v rezolúcii 128 uzniesla, že takéto umorenie podielov splatných na požiadanie by bolo automatické a platilo by pre všetkých členov EBOR, ktorí upísali podiely splatné na požiadanie schválené v tejto rezolúcii. Komisia by v takejto situácii vzala rezolúciu guvernérov EBOR na vedomie a vykonala ju.
(12)

Konanie pre výber lokalít podľa akcie by malo mať dve fázy. Najskôr by sa mal uskutočniť predbežný výber lokalít na vnútroštátnej úrovni. Členské štáty by v prípade potreby mohli zapojiť miestne a regionálne orgány. Potom by sa mal výber uskutočniť na úrovni Únie. Každá lokalita, ktorej sa značka pridelila, by sa mala monitorovať, aby sa zabezpečilo nepretržité spĺňanie kritérií stanovených pre značku.
(6)

Na druhej strane je tretia aktualizácia zoznamu lokalít európskeho významu v panónskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých dvoch aktualizovaných zoznamov Únie. V tomto zmysle teda tretí aktualizovaný zoznam lokalít európskeho významu v panónskom biogeografickom regióne predstavuje konsolidovanú verziu zoznamu lokalít európskeho významu v panónskom biogeografickom regióne. Malo by sa však zdôrazniť, že v prípade všetkých lokalít zahrnutých do tretej aktualizácie zoznamu lokalít európskeho významu v panónskom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
(6)

Na druhej strane je piata aktualizácia zoznamu lokalít európskeho významu v stredozemskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých štyroch aktualizovaných zoznamov Únie. V tomto zmysle teda piaty aktualizovaný zoznam lokalít európskeho významu v stredozemskom biogeografickom regióne predstavuje konsolidovanú verziu zoznamu lokalít európskeho významu v stredozemskom biogeografickom regióne. Malo by sa však zdôrazniť, že v prípade všetkých lokalít zahrnutých do piatej aktualizácie zoznamu lokalít európskeho významu v stredozemskom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
Ex41 01

Surové kože a kožky z hovädzích zvierat (vrátane byvolov) alebo koňovitých zvierat (čerstvé alebo solené, sušené, vápnené, piklované alebo inak konzervované, ale nevyčinené, nespracované na pergamen ani inak neupravené), tiež odchlpené alebo štiepané
(6)

Na druhej strane je piata aktualizácia zoznamu lokalít európskeho významu v kontinentálnom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých štyroch aktualizovaných zoznamov Únie. V tomto zmysle teda piaty aktualizovaný zoznam lokalít európskeho významu v kontinentálnom biogeografickom regióne predstavuje konsolidovanú verziu zoznamu lokalít európskeho významu v kontinentálnom biogeografickom regióne. Malo by sa však zdôrazniť, že v prípade všetkých lokalít zahrnutých do piatej aktualizácie zoznamu lokalít európskeho významu v kontinentálnom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
(6)

Na druhej strane je piata aktualizácia zoznamu lokalít európskeho významu v alpskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých štyroch aktualizovaných zoznamov Únie. V tomto zmysle teda piaty aktualizovaný zoznam lokalít európskeho významu v alpskom biogeografickom regióne predstavuje konsolidovanú verziu zoznamu lokalít európskeho významu v alpskom biogeografickom regióne. Malo by sa však zdôrazniť, že v prípade všetkých lokalít zahrnutých do piatej aktualizácie zoznamu lokalít európskeho významu v alpskom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
(6)

Na druhej strane je piata aktualizácia zoznamu lokalít európskeho významu v boreálnom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých štyroch aktualizovaných zoznamov Únie. V tomto zmysle teda piaty aktualizovaný zoznam lokalít európskeho významu v boreálnom biogeografickom regióne predstavuje konsolidovanú verziu zoznamu lokalít európskeho významu v boreálnom biogeografickom regióne. Malo by sa však zdôrazniť, že v prípade všetkých lokalít zahrnutých do piatej aktualizácie zoznamu lokalít európskeho významu v boreálnom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
(6)

Na druhej strane je piata aktualizácia zoznamu lokalít európskeho významu v atlantickom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých štyroch aktualizovaných zoznamov Únie. V tomto zmysle teda piaty aktualizovaný zoznam lokalít európskeho významu v atlantickom biogeografickom regióne predstavuje konsolidovanú verziu zoznamu lokalít európskeho významu v atlantickom biogeografickom regióne. Malo by sa však zdôrazniť, že v prípade všetkých lokalít zahrnutých do piatej aktualizácie zoznamu lokalít európskeho významu v atlantickom biogeografickom regióne by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali začať uplatňovať čo možno najskôr a najneskôr do šiestich rokov od prijatia zoznamu lokalít európskeho významu, do ktorého sa lokalita zahrnula po prvýkrát.
(7)

Na základe uvedených skutočností je potrebné predĺžiť súčasné prechodné časové obdobie o ďalších päť rokov, t. j. do 31. decembra 2016. Týmto dodatočným prechodným obdobím by sa mal poskytnúť dostatočný čas na umožnenie úplného odstránenia GM materiálu z potravinového a krmivového reťazca so zohľadnením uvedených parametrov súvisiacich s biológiou repky olejnej a s poľnohospodárskymi postupmi využívanými pri žatve úrody v minulosti.
(2)

Komisia prijala rozhodnutie 2011/263/EÚ z 28. apríla 2011 o ustanovení ekologických kritérií na udeľovanie environmentálnej značky EÚ detergentom určeným do umývačiek riadu (4) a rozhodnutie 2011/264/EÚ z 28. apríla 2011 o ustanovení ekologických kritérií na udeľovanie environmentálnej značky EÚ pracím prostriedkom (5). Po prijatí týchto rozhodnutí bol dôležitý enzým subtilizín, ktorý sa používa v pracích prostriedkoch a detergentoch určených do umývačiek riadu, klasifikovaný ako R50 (veľmi toxický pre vodné organizmy) v súlade s prílohou I k smernici Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (6) a prílohou VI k nariadeniu (ES) č. 1272/2008, v dôsledku čoho nemôžu tieto pracie prostriedky a detergenty určené do umývačiek riadu získať environmentálnu značku EÚ.
(3)

Platnosť rozhodnutia 2009/251/ES bola predĺžená rozhodnutiami Komisie 2010/153/EÚ (3) a 2011/135/EÚ (4), v obidvoch prípadoch o ďalšie obdobie 1 roka. V súčasnosti sa uvažuje, že sa trvalé obmedzenie DMF vo výrobkoch začlení do nariadenia Európskeho parlamentu a Rady (ES) č. 1907/2006 (5). Keďže uvedené opatrenie sa bude týkať rovnakých záležitostí ako rozhodnutie 2009/251/ES, rozhodnutie 2009/251/ES by sa z dôvodu právnej istoty malo uplatňovať do nadobudnutia účinnosti trvalého obmedzenia podľa nariadenia (ES) č. 1907/2006.
(3)

Platnosť rozhodnutia 2006/502/ES bola niekoľkokrát predĺžená o obdobie jedného roka, prvýkrát rozhodnutím Komisie 2007/231/EC (3) do 11. mája 2008, druhýkrát rozhodnutím Komisie 2008/322/EC (4) do 11. mája 2009, tretíkrát rozhodnutím Komisie 2009/298/ES (5) do 11. mája 2010, štvrtýkrát rozhodnutím Komisie 2010/157/EÚ (6) do 11. mája 2011 a piatykrát rozhodnutím Komisie 2011/176/EÚ (7) do 11. mája 2012.
(13)

V nariadení Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (6), sa stanovuje povinnosť členských štátov zabezpečiť, aby sa úradné kontroly čerstvého mäsa vykonávali v súlade s jeho prílohou I. V uvedenom nariadení sa takisto stanovuje, že ak sa pri úradných kontrolách nezistia žiadne nedostatky, na základe ktorých by mäso nebolo vhodné na ľudskú spotrebu, použijú sa zdravotné značky. Aby sa čerstvé mäso vyprodukované v rámci oddeleného systému mohlo odosielať do iných členských štátov, malo by sa označiť zdravotnou značkou, ako sa stanovuje v kapitole III oddielu I prílohy I k nariadeniu (ES) č. 854/2004.
(1)

V nariadení (ES) č. 999/2001 sa stanovujú pravidlá prevencie, kontroly a eradikácie prenosných spongiformných encefalopatií (ďalej len „TSE“) u zvierat. Na tento účel sa má podľa článku 5 ods. 1 a prílohy II k nariadeniu (ES) č. 999/2001 určiť štatút členských štátov, tretích krajín alebo ich regiónov (ďalej len „krajín alebo regiónov“) v súvislosti s bovinnou spongiformnou encefalopatiou (BSE), a to ich zaradením do jednej z troch kategórií podľa rizika BSE, a to zanedbateľné riziko BSE, kontrolované riziko BSE a neurčené riziko BSE.
(16)

JRC by malo prispievať k poskytovaniu vedeckej a technickej podpory orientovanej na zákazníka pri formulovaní, tvorbe, vykonávaní a monitorovaní politík Únie, a to so silnejším dôrazom na bezpečnosť a ochranu výskumu. Z tohto hľadiska by JRC malo naďalej fungovať ako nezávislé referenčné centrum vedy a techniky v Únii v oblastiach svojej osobitnej právomoci. JRC by malo predovšetkým disponovať potrebnou kapacitou na poskytovanie nezávislých vedeckých a technických odborných znalostí v oblasti jadrových incidentov a nehôd.